CELEX: 32019R0653
Language: hu
Date: 2019-04-24 00:00:00
Title: A Bizottság (EU) 2019/653 végrehajtási rendelete (2019. április 24.) a 847/2006/EK rendeletnek az egyes elkészített vagy konzervált halakra vonatkozó uniós vámkontingensek tekintetében történő módosításáról

25.4.2019   
               
               
                  HU
               
               
                  Az Európai Unió Hivatalos Lapja
               
               
                  L 110/34
               
            
         A BIZOTTSÁG (EU) 2019/653 VÉGREHAJTÁSI RENDELETE
         (2019. április 24.)
         a 847/2006/EK rendeletnek az egyes elkészített vagy konzervált halakra vonatkozó uniós vámkontingensek tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Közösség és a Thaiföldi Királyság közötti, az 1994. évi Általános Vám- és Kereskedelmi Egyezmény (GATT) XXIV. cikke 6. pontja és XXVIII. cikke értelmében, a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáinak ezen országok Európai Unióhoz történő csatlakozása során történt visszavonásával kapcsolatban egyes, meghatározott engedmények visszavonása tekintetében folytatott tárgyalásokat követő, levélváltás formájában létrejött megállapodás megkötéséről szóló, 2006. február 27-i 2006/324/EK tanácsi határozatra (1) és különösen annak 2. cikkére,
         mivel:
         
                     (1)
                  
                  
                     A 847/2006/EK bizottsági rendelet (2)2006. június 2-tól két éves vámkontingenst vezetett be bizonyos elkészített vagy konzervált halak vámmentes behozatalára vonatkozóan.
                  
               
                     (2)
                  
                  
                     Az (EU) 2019/216 európai parlamenti és tanácsi rendelet (3) szerint az Egyesült Királyság Unióból való kilépését követően az 1994. évi Általános Vám- és Kereskedelmi Egyezményhez csatolt uniós engedményes listában szereplő vámkontingenseket arányosan fel kell osztani az Unió és az Egyesült Királyság között az EU–27-nek az említett rendelet mellékletében szereplő kvótafelhasználási aránya alapján.
                  
               
                     (3)
                  
                  
                     Ennek eredményeképpen intézkedéseket kell elfogadni az (EU) 2019/216 rendelet mellékletének C. részében meghatározott vámkontingensek arányos felosztásának végrehajtása érdekében. Különösen a 847/2006/EK rendeletben meghatározott vámkontingens-mennyiségeket kell helyettesíteni az arányos felosztásból származó mennyiségekkel.
                  
               
                     (4)
                  
                  
                     Az (EU) 2019/216 rendelet 1. cikke (2) bekezdése alkalmazásának kezdőnapja valószínűleg olyan nap, amely egy már megkezdett kontingensidőszakra esik. Ezért az említett napon fel nem osztott mennyiségek arányos felosztására vonatkozóan egyedi szabályokat kell megállapítani azon vámkontingensek tekintetében, amelyek esetében a kontingensidőszak a szóban forgó időpont előtt kezdődik és után ér véget.
                  
               
                     (5)
                  
                  
                     A jogbiztonság és az átláthatóság gazdasági szereplők számára való biztosítása érdekében a Bizottságnak az (EU) 2019/216 rendelet 1. cikke (2) bekezdése alkalmazásának kezdőnapjától számított 2 munkanapon belül közzé kell tennie azokat a mennyiségeket, amelyek az említett vámkontingensek arányos felosztását követően elérhetőek lesznek.
                  
               
                     (6)
                  
                  
                     Az (EU) 2019/216 rendelet 1. cikke (2) bekezdését az azt a napot követő naptól kell alkalmazni, amelyen a 32/2000/EK tanácsi rendelet (4) az Egyesült Királyságra és az Egyesült Királyságban már nem alkalmazandó. Indokolt tehát e rendelet sürgős hatályba léptetése és az (EU) 2019/216 rendelet 1. cikke (2) bekezdése alkalmazásának kezdőnapjától történő alkalmazása.
                  
               
                     (7)
                  
                  
                     Az e rendeletben előírt intézkedések összhangban vannak a Vámkódexbizottság véleményével,
                  
               ELFOGADTA EZT A RENDELETET:
         
            1. cikk
            A 847/2006/EK rendelet a következőképpen módosul:
            
                        1.
                     
                     
                        Az 1. cikk (2) bekezdésének helyébe a következő szöveg lép:
                        
                           „(2)   754 tonna éves vámmentes vámkontingenst kell megnyitni az 1604 20 50 KN-kód alá tartozó szardíniából, bonitóból, Scomber scombrus és Scomber japonicus fajhoz tartozó makrélából és az Orcynopsis unicolor fajhoz tartozó halból készült elkészített vagy konzervált (kivéve egészben vagy darabban lévő) hal Unióba irányuló behozatalára.”
                        
                     
                  
                        2.
                     
                     
                        A 2. cikk (2) bekezdésének helyébe a következő szöveg lép:
                        
                                    „(2)
                                 
                                 
                                    Az 1. cikk (2) bekezdésében szereplő 754 tonna vámkontingensből 123 tonnát a 09.0706 rendelésszám alatt a Thaiföldről származó behozatalokra, míg a fennmaradó részt – szám szerint 631 tonnát – a 09.0707 rendelésszám alatt az összes országból származó behozatalra kell alkalmazni.”
                                 
                              
                  
         
            2. cikk
            
               (1)   Az 1. cikktől eltérve, amennyiben egy vámkontingensre vonatkozó kontingensidőszak az (EU) 2019/216 rendelet 1. cikke (2) bekezdése alkalmazásának kezdőnapja előtt kezdődik, és az említett napot követően végződik, az érintett vámkontingens arányos felosztása úgy történik, hogy az említett vámkontingensnek az utolsó kiosztás után fennmaradó mennyiségeiből álló alapra alkalmazzák az EU–27-re vonatkozó százalékot.
            
            
               (2)   A Bizottság az (EU) 2019/216 rendelet 1. cikke (2) bekezdése alkalmazásának kezdőnapjától számított 2 munkanapon belül közzéteszi azokat a mennyiségeket, amelyek a szóban forgó napon elérhetőek.
            
         
         
            3. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet az (EU) 2019/216 rendelet 1. cikke (2) bekezdése alkalmazásának kezdőnapjától kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. április 24-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 120., 2006.5.5., 17. o.
         
         
            (2)  A Bizottság 847/2006/EK rendelete (2006. június 8.) az egyes elkészített vagy konzervált halakra vonatkozó közösségi vámkontingensek megnyitásáról és kezeléséről (HL L 156., 2006.6.9., 8. o.).
         
            (3)  Az Európai Parlament és a Tanács (EU) 2019/216 rendelete (2019. január 30.) az Unió WTO engedményes listájában szereplő vámkontingenseknek az Egyesült Királyság Unióból való kilépése miatt szükséges arányos felosztásáról és a 32/2000/EK tanácsi rendelet módosításáról (HL L 38., 2019.2.8., 1. o.).
         
            (4)  A Tanács 32/2000/EK rendelete (1999. december 17.) a GATT-Egyezményben előírt közösségi vámkontingensek és egyes egyéb közösségi vámkontingensek megnyitásáról és kezeléséről, és a kontingensek kiigazítására vonatkozó részletes szabályok megállapításáról, valamint az 1808/95/EK tanácsi rendelet hatályon kívül helyezéséről (HL L 5., 2000.1.8., 1. o.).